సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రియల్ లైఫ్‌లో ‘రీల్ స్టోరీ’
సినిమాల్లోలాగే నిజజీవితంలో ఓ పెద్ద బిజినెస్ మేన్ తన జీవితంలోకి వస్తాడని బహుశా ఆశిన్ అనుకోకపోవచ్చేమో!!
Priya Gupta and Pavan Reddy, TNN | Updated:
Aug 10, 2015, 02:52PM IST
యాడ్ షూట్స్ లో నటించే ఓ యువతి అనుకోకుండా ఓ సందర్భంలో తన ఆఫీస్ మేనేజర్ తో అబద్ధం చెబుతుంది. ఓ పెద్ద బిజినెస్ మేన్ తన లవర్ అని నాటకమాడుతుంది. ఆ బిజినెస్ మేన్ కి కూడా తానంటే చాలా ఇష్టమని, మేమిద్దరం త్వరలోనే పెళ్లి కూడా చేసుకుంటామని వారిని నమ్మిస్తుంది. అయితే ఇక్కడ ఇంకో ట్విస్ట్ ఏంటంటే అదే బిజినెస్ మేన్ ఆ యువతికి తెలియకుండానే ఆమెని ప్రేమిస్తుంటాడు. ఇది గజిని సినిమాలో హీరోయిన్ ఆశిన్ కి ఎదురైన అనుభవం. ఇంచుమించు అలాగే కాకున్నా.. నిజ జీవితంలో కూడా తనని ప్రేమించి పెళ్లి చేసుకునే ఓ పెద్ద బిజినెస్ మేన్ తన జీవితంలోకి వస్తాడని బహుశా ఆ సినిమా తీసే టైమ్ లో ఆశిన్ కూడా ఊహించకపోవచ్చేమో!! కానీ తాజాగా ఆమె చెప్పేది వింటుంటే ఇప్పుడదే జరిగినట్లనిపిస్తోంది. అవును త్వరలోనే తాను ఓ పెద్ద బిజినెస్ మేన్ ని పెళ్లి చేసుకోబోతున్నానని అంటోంది ఆశిన్. ఆ బిజినెస్ మేన్ ఎవరో కాదు.. యువ వ్యాపారవేత్త, మల్టీమిలియనీర్ అయిన రాహుల్ శర్మ. ఇండియాలో అతిపెద్ద మొబైల్ కంపెనీ మైక్రోమాక్స్ యజమానినే ఈ రాహుల్ శర్మ. ఆల్ ఈజ్ వెల్ సినిమా విడుదల తర్వాత రాహుల్ ని పెళ్లి చేసుకుని ఇక పర్సనల్ లైఫ్ పై దృష్టి సారించాలనేది ఆమె ఆలోచన. అందుకే రెండేళ్ల క్రితమే ఆల్ ఈజ్ వెల్ సినిమాకు సైన్ చేసిన తాను ఆ తర్వాత మరే ఇతర సినిమానీ అంగీకరించలేదని చెబుతోంది. రాహుల్, ఆశిన్ ల ప్రేమ వ్యవహారం గత కొన్నేళ్లుగా కొనసాగుతున్నట్లు సమాచారం.
వీళ్లిద్దరి మధ్య లవ్ కి కారణం ఎవరో కాదు.. ఖిలాడీ 786 మూవీలో ఆశిన్ కి జోడీగా కనిపించిన బాలీవుడ్ నటుడు అక్షయ్ కుమారేనట. అదేలా అంటే అక్షయ్ కుమార్ , రాహుల్ శర్మ ఇద్దరూ మంచి స్నేహితులు. అందుకే మైక్రోమాక్స్ మొబైల్ లాంచ్ అయిన కొత్తలో అక్షయ్, ఆయన భార్య ట్వింకిల్ ఖన్నాలు ఆ ప్రోడక్ట్ కి మొదటి బ్రాండ్ అంబాసిడర్లుగా వ్యవహరించారు. అలా అక్షయ్ ద్వారా పరిచయమైన ఈ ఇద్దరి మధ్య తర్వాతి కాలంలో లవ్ ట్రాక్ మొదలైందన్నమాట.